મોટ્સોએલ્દીએ કહ્યું કે હોદ્દા માટે ભંડોળ પૂરું પાડવું એ પ્રાંતોની કાયદેસરની જવાબદારી છે. “દક્ષિણ આફ્રિકાની હૅલ્થ પ્રૉફેશનલ કાઉન્સિલની એક્રેડિટેશન સંખ્યાના આધારે આ હૉસ્પિટલોમાં પ્રાંતોએ નોકરીઓ સર્જવી જ જોઈએ કારણકે ઇન્ટર્નશિપના લોકો હજુ તાલીમ લઈ રહ્યાં છે.” આરોગ્યપ્રધાન વૅસ્ટર્ન કૅપ, ક્વાઝુલુનાતાલ અને ગુએતાંગની વાત કરે છે. તેઓ કહે છે કે “જો આ પ્રાંતો ભંડોળ નહીં આપે તો તમે મુશ્કેલીમાં મૂકાશો. હું તેમને કહી રહ્યો છું કે તેમણે આ પદો ભરવાં જ જોઈએ.” આરોગ્યપ્રધાને તો જો આ પ્રાંતો પદો ન સર્જે તો કાયદેસરનાં પગલાં લેવાની ધમકી આપી છે. “જો કેટલાક પ્રાંતોને કૉર્ટમાં લઈ જવા પડશે તો હું તેમ પણ કરીશ, ભલે તે શરમમાં મૂકનારું પગલું હોય. જો પ્રાંત તેની બંધારણીય જવાબદારી નિભાવવાનો ઈનકાર જ કરે તો, મારે શું કરવું? પણ મને આશા છે કે (કૉર્ટે જવાનો) એવો વારો નહીં આવે.